CELEX: 32008R0212
Language: mt
Date: 2008-03-07 00:00:00
Title: Regolament tal-Kummissjoni (KE) Nru 212/2008 tas- 7 ta’ Marzu 2008 li jemenda l-Anness I għar-Regolament (KE) Nru 138/2004 tal-Parlament Ewropew u tal-Kunsill dwar il-kontabilità ekonomika għall-agrikoltura fil-Komunità Test b’relevanza għaż-ŻEE

8.3.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 65/5
               
            REGOLAMENT TAL-KUMMISSJONI (KE) Nru 212/2008
      tas-7 ta’ Marzu 2008
      li jemenda l-Anness I għar-Regolament (KE) Nru 138/2004 tal-Parlament Ewropew u tal-Kunsill dwar il-kontabilità ekonomika għall-agrikoltura fil-Komunità
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 138/2004 tal-Parlament Ewropew u tal-Kunsill tal-5 ta’ Diċembru 2003 dwar il-kontabilità ekonomika għall-agrikolutra fil-Komunità (1), u b’mod partikolari l-Artikolu 2(2) tiegħu,
      Billi:
      
                  (1)
               
               
                  Klassifikazzjoni ta’ l-istatistika riveduta ta’ l-attivitajiet ekonomiċi, imsejħa NACE Reviżjoni 2 (minn hawn ’il quddiem imsejħa “NACE Rev. 2”), ġiet adottata mir-Regolament (KE) Nru 1893/2006 tal-Parlament Ewropew u tal-Kunsill ta’ l-20 ta’ Diċembru 2006 li jistabbilixxi l-klassifikazzjoni ta’ l-istatistika ta’ l-attivitajiet ekonomiċi ta’ NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar oqsma speċifiċi ta’ l-istatistika (2).
               
            
                  (2)
               
               
                  Għandhom jiġu adottati miżuri meħtieġa għall-implimentazzjoni ta’ dan ir-Regolament biex jipprovdu għall-użu ta’ NACE Rev. 2 f’diversi oqsma ta’ l-istatistika.
               
            
                  (3)
               
               
                  L-Anness I għar-Regolament (KE) Nru 138/2004 jistabbilixxi l-metodoloġija tal-kontabilità ekonomika għall-agrikoltura fil-Komunità (KEA). Bħala konsegwenza tal-klassifikazzjoni ta’ l-istatistika riveduta ta’ l-attivitajiet ekonomiċi, il-metodoloġija tal-KEA għandha tiġi aġġornata u r-referenzi għal NACE Rev. 1.1. għandhom jiġu sostitwiti.
               
            
                  (4)
               
               
                  Ir-Regolament (KE) Nru 138/2004 għandu għalhekk jiġi emendat skond dan.
               
            
                  (5)
               
               
                  Il-miżuri previsti f’dan ir-Regolament huma skond l-opinjoni tal-Kumitat Permanenti għall-Istatistika Agrikola stabbilita bid-Deċiżjoni 72/279/KEE (3),
               
            ADOTTAT DAN IR-REGOLAMENT:
      Artikolu 1
      L-Anness I għar-Regolament (KE) Nru 138/2004 huwa emendat kif stabbilit fl-Anness għal dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      Għandu japplika mill-1 ta’ April 2011.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 7 ta’ Marzu 2008.
         
            
               Għall-Kummissjoni
            
            Joaquín ALMUNIA
            
               Membru tal-Kummissjoni
            
         
      
      
         (1)  ĠU L 33, 5.2.2004, 1. Ir-Regolament kif emendat bir-Regolament tal-Kummissjoni (KE) Nru 909/2006 (ĠU L 168, 21.6.2006, p. 14).
      
         (2)  ĠU L 393, 30.12.2006, p. 1.
      
         (3)  ĠU L 179, 7.8.1972, p. 1.
      
         ANNESS
         L-Anness I għar-Regolament (KE) Nru 138/2004 qed jiġi emendat kif ġej:
         
                     (1)
                  
                  
                     “NACE Rev. 1” qed jinbidel b’ “NACE Rev. 2” tul it-test kollu.
                  
               
                     (2)
                  
                  
                     “ISIC Rev. 3” qed jinbidel b’ “ISIC Rev. 4” tul it-test kollu.
                  
               
                     (3)
                  
                  
                     Il-paragrafu 1.23 huwa sostitwit b’dan li ġej:
                     
                                 “1.23.
                              
                              
                                 Jekk, madankollu, ix-xogħol kuntrattwali ma jitwettaqx minn unitajiet speċjalizzati (eż. jekk id-detenturi jikru l-magni iżda jimpjegaw il-ħaddiema tagħhom), din l-attività għandha tiġi rreġistrata fid-Diviżjoni 77 ta’ NACE Rev. 2 (Attivitajiet ta’ kiri u leasing); f’dan il-każ, l-ammonti mħallsa mid-detenturi lill-intrapriżi li jaħdmu taħt kuntratt għandhom jiġu rreġistrati bħala ‘oġġetti u servizzi oħra’ taħt ‘konsum intermedju’ (cf. 2.108).”
                              
                           
               
                     (4)
                  
                  
                     Il-paragrafu 1.55 huwa sostitwit b’dan li ġej:
                     
                                 “1.55.
                              
                              
                                 Il-KEA huma parti integrali mis-sistema Ewropea tal-kontabilità u għalhekk għall-ġabra tagħhom isir użu mill-klassifikazzjoni ġenerali ta’ l-Eurostat ta’ l-attivitajiet ekonomiċi, l-NACE Rev. 2. L-NACE Rev. 2 hija nomenklatura ta’ erba’ livelli ta’ l-attivitajiet li nġabru fl-2006. Fil-fatt hija reviżjoni tal-klassifikazzjoni industrijali ġenerali ta’ l-attivitajiet ekonomiċi fi ħdan il-Komunitajiet Ewropej, jew l-NACE, li ġiet ippubblikata l-ewwel darba mill-Eurostat fl-1970.”
                              
                           
               
                     (5)
                  
                  
                     Il-paragrafu 1.57 huwa sostitwit b’dan li ġej:
                     
                                 “1.57.
                              
                              
                                 L-NACE Rev. 2 hija klassifikazzjoni ta’ l-attivitajiet li tintuża biex tiddefinixxi l-industriji fil-kontabilità nazzjonali. Hija bbażata fuq sistema ta’ kodiċi ta’ erba’ livelli deskritta hawn taħt:
                                 
                                             —
                                          
                                          
                                             l-ewwel livell li jikkonsisti f’intestaturi identifikati b’kodiċi alfabetiku (taqsimiet);
                                          
                                       
                                             —
                                          
                                          
                                             it-tieni livell li jikkonsisti f’intestaturi identifikati b’kodiċi numeriku b’żewġ ċifri (diviżjonijiet);
                                          
                                       
                                             —
                                          
                                          
                                             it-tielet livell li jikkonsisti f’intestaturi identifikati b’kodiċi numeriku ta’ tliet ċifri (gruppi); kif ukoll
                                          
                                       
                                             —
                                          
                                          
                                             ir-raba’ livell li jikkonsisti f’intestaturi identifikati b’kodiċi numeriku b’erba’ ċifri (klassijiet).”
                                          
                                       
                           
               
                     (6)
                  
                  
                     Il-paragrafu 1.62 huwa sostitwit b’dan li ġej:
                     
                                 “1.62.
                              
                              
                                 Għall-għanijiet ta’ kontabilità nazzjonali l-industrija agrikola hija ddefinita bħala l-unitajiet kollha li jwettqu, esklussivament jew flimkien ma’ attivitajiet ekonomiċi sekondarji oħra, attivitajiet li jaqgħu taħt id-Diviżjoni 01 ta’ NACE Rev. 2 ‘Produzzjoni ta’ għelejjel u annimali, attivitajiet ta’ kaċċa u ta’ servizzi relatati’Id-Diviżjoni 01 tinkludi (*):
                                 
                                             —
                                          
                                          
                                             Grupp 01.1: Tkabbir ta’ għelejjel mhux perenni;
                                          
                                       
                                             —
                                          
                                          
                                             Grupp 01.2: Tkabbir ta’ ħxejjex perenni;
                                          
                                       
                                             —
                                          
                                          
                                             Grupp 01.3: Propagazzjoni tal-pjanti;
                                          
                                       
                                             —
                                          
                                          
                                             Grupp 01.4: Produzzjoni ta’ annimali;
                                          
                                       
                                             —
                                          
                                          
                                             Grupp 01.5: Biedja mħallta;
                                          
                                       
                                             —
                                          
                                          
                                             Grupp 01.6: Attivitajiet ta’ sostenn għall-agrikoltura u attivitajiet ta’ wara l-ħsad;
                                          
                                       
                                             —
                                          
                                          
                                             Grupp 01.7: Kaċċa, insib u attivitajiet ta’ servizzi relatati.
                                          
                                       
                           
                        (*)  Ara wkoll in-‘Noti ta’ spjegazzjoni’: Eurostat NACE Rev. 2, Il-klassifikazzjoni ta’ l-istatistika ta’ l-attivitajiet ekonomiċi fil-Komunità Ewropea, Tema 2, Serje E, il-Lussemburgu, 2007.”"
						
                  
               
                     (7)
                  
                  
                     Il-paragrafu 1.63 huwa sostitwit b’dan li ġej:
                     
                                 “1.63.
                              
                              
                                 Il-lista ta’ attivitajiet agrikoli karatteristiċi tal-KEA tikkorrispondi għal dawn is-seba’ gruppi ta’ attivitajiet (01.1 sa 01.7), iżda bid-differenzi li ġejjin:
                                 
                                             —
                                          
                                          
                                             l-inklużjoni tal-produzzjoni ta’ l-inbid u taż-żejt taż-żebbuġa (esklussivament bl-użu ta’ għeneb u żebbuġ li jitkabbru mill-istess detentur) (**),
                                          
                                       
                                             —
                                          
                                          
                                             l-esklużjoni ta’ l-attivitajiet relatati mal-produzzjoni taż-żrieragħ ’il fuq u ’l isfel mill-multiplikazzjoni u ċerti attivitajiet li, f’NACE Rev. 2, jitqiesu bħala servizzi agrikoli (eż. it-tħaddim tas-sistemi ta’ irrigazzjoni — ix-xogħol kuntrattwali agrikolu biss qiegħed jitqies hawn).
                                          
                                       
                           
                        (**)  L-inklużjoni ta’ dawn l-attivitajiet fil-fatt ma tirrappreżentax devjazzjoni minn NACE Rev. 2: ara l-‘Linji gwida introduttorji’ għal NACE Rev. 2.”"
						
                  
               
                     (8)
                  
                  
                     Il-paragrafu 1.64 huwa sostitwit b’dan li ġej:
                     
                                 “1.64.
                              
                              
                                 L-unitajiet kollha li jwettqu l-attivitajiet karatteristiċi ta’ l-industrija agrikola tal-KEA għandhom jiġu inklużi. L-unitajiet ikkonċernati jwettqu l-attivitajiet inklużi fil-gruppi li ġejjin f’NACE Rev. 2:
                                 
                                             —
                                          
                                          
                                             gruppi 01.1 u 01.2: Tkabbir ta’ għelejjel mhux perenni u perenni,
                                          
                                       
                                             —
                                          
                                          
                                             produzzjoni ta’ żrieragħ: l-unitajiet impenjati fil-multiplikazzjoni taż-żrieragħ biss,
                                          
                                       
                                             —
                                          
                                          
                                             grupp 01.3: Propagazzjoni tal-pjanti
                                          
                                       
                                             —
                                          
                                          
                                             grupp 01.4: Produzzjoni ta’ annimali,
                                          
                                       
                                             —
                                          
                                          
                                             grupp 01.5: Biedja mħallta,
                                          
                                       
                                             —
                                          
                                          
                                             grupp 01.6: Attivitajiet ta’ sostenn għall-agrikoltura u attivitajiet ta’ wara l-ħsad
                                          
                                       
                                             —
                                          
                                          
                                             esklużi l-unitajiet li jwettqu attivitajiet ta’ servizzi agrikoli għajr xogħol kuntrattwali (jiġifieri l-unitajiet li jħaddmu sistemi ta’ irrigazzjoni jew ipproċessar taż-żrieragħ għall-propagazzjoni),
                                          
                                       
                                             —
                                          
                                          
                                             grupp 01.7: Kaċċa, insib u attivitajiet ta’ servizzi relatati.”
                                          
                                       
                           
               
                     (9)
                  
                  
                     Il-Paragrafu 1.65 qed jitħassar.
                  
               
                     (10)
                  
                  
                     It-titolu tal-punt (a) tal-paragrafu 1.67. qed jiġi sostitwit b’dan li ġej:
                     “(a)   Gruppi minn 01.1 sa 01.3: Tkabbir ta’ għelejjel mhux perenni u perenni, propagazzjoni tal-pjanti”
                  
               
                     (11)
                  
                  
                     Il-paragrafu 1.67 huwa sostitwit b’dan li ġej:
                     
                                 “1.67.
                              
                              
                                 Il-gruppi minn 01.1 sa 01.3 jinkludu rendikont sistematiku li jippermetti l-klassifikazzjoni ta’ l-attivitajiet kollha ta’ produzzjoni ta’ l-għelejjel fl-Istati Membri ta’ l-UE.”
                              
                           
               
                     (12)
                  
                  
                     Il-paragrafu 1.69 qed jitħassar.
                  
               
                     (13)
                  
                  
                     Il-paragrafu 1.71 huwa sostitwit b’dan li ġej:
                     
                                 “1.71.
                              
                              
                                 Wara l-konvenzjoni adottata minn NACE Rev. 2 (***), meta l-prodotti agrikoli proprji maħduma jiġu pproċessati mill-istess unità ta’ produzzjoni, il-prodotti pproċessati jiġu wkoll attribwiti għall-agrikoltura. Bħala eżempju, l-għeneb magħsur qabel ma jeħmer, l-inbid u ż-żejt taż-żebbuġa huma ttrattati bħala prodotti ta’ l-ikel fis-CPA. L-NACE Rev. 2 tikklassifika l-produzzjoni ta’ l-inbid u ż-żejt taż-żebbuġa taħt it-taqsima Ċ “manifattura” (Klassijiet 11.02 “Manifattura ta’ l-inbid mill-għeneb” u 10.41 “Manifattura ta’ żjut u xaħmijiet”). Il-produzzjoni ta’ l-għeneb ta’ l-inbid u taż-żebbuġ biss taqa’ taħt l-agrikoltura (Klassijiet 01.21 “Tkabbir ta’ l-għeneb” u 01.26 “Tkabbir ta’ frott żejtni”). Madankollu, wara l-konvenzjoni msemmija hawn fuq, l-inbid u ż-żejt taż-żebbuġa prodotti mill-għeneb u miż-żebbuġ imkabbra mill-istess unità ta’ produzzjoni huma attribwiti għall-agrikoltura.
                              
                           
                        (***)  Ara l-‘Linji gwida introduttorji’ għal NACE Rev. 2: Il-klassifikazzjoni ta’ l-istatistika ta’ l-attivitajiet ekonomiċi fil-Komunità Ewropea, Tema 2, Serje E, il-Lussemburgu, 2007.”"
						
                  
               
                     (14)
                  
                  
                     It-titolu tal-punt (b) tal-paragrafu 1.76. qed jiġi sostitwit b’dan li ġej:
                     “(b)   Grupp 01.4: Produzzjoni ta’ annimali”
                  
               
                     (15)
                  
                  
                     Il-paragrafu 1.77 qed jitħassar.
                  
               
                     (16)
                  
                  
                     Fil-paragrafu 1.78, it-tieni sentenza hi sostitwita b’dan li ġej:
                     “Ta’ min jinnota, madankollu, li l-ġestjoni ta’ l-istalel taż-żwiemel tat-tiġrija u ta’ l-iskejjel għall-irkib taż-żwiemel mhijiex attività agrikola karatteristika (hija parti mill-‘Attivitajiet ta’ sport u attivitajiet ta’ mogħdija ta’ żmien u rikreazzjoni’: Diviżjoni 93) (cf. 2.210).”
                  
               
                     (17)
                  
                  
                     It-titolu tal-punt (ċ) tal-paragrafu 1.80 qed jiġi sostitwit b’dan li ġej:
                     “(ċ)   Grupp 01.6: Attivitajiet ta’ sostenn għall-agrikoltura u attivitajiet ta’ wara l-ħsad”
                  
               
                     (18)
                  
                  
                     Il-paragrafu 1.80 huwa sostitwit b’dan li ġej:
                     
                                 “1.80.
                              
                              
                                 L-attivitajiet fil-grupp 01.6 jistgħu jinqasmu f’żewġ kategoriji:
                                 
                                             —
                                          
                                          
                                             servizzi agrikoli fil-forma ta’ xogħol kuntrattwali fl-istadju ta’ produzzjoni (jiġifieri xogħol kuntrattwali agrikolu),
                                          
                                       
                                             —
                                          
                                          
                                             servizzi agrikoli ‘oħrajn’ (it-tħaddim ta’ sistemi ta’ irrigazzjoni, l-ipproċessar taż-żrieragħ għall-propagazzjoni, eċċ).”
                                          
                                       
                           
               
                     (19)
                  
                  
                     Il-paragrafu 1.81 huwa sostitwit b’dan li ġej:
                     
                                 “1.81.
                              
                              
                                 L-attivitajiet ta’ servizzi agrikoli fit-tieni kategorija mhumiex trattati bħala attivitajiet karatteristiċi tal-KEA (minkejja li huma rreġistrati fil-kontabilità agrikola tal-kontabilità nazzjonali), peress li mhumiex attivitajiet tradizzjonali jew tipikament agrikoli.”
                              
                           
               
                     (20)
                  
                  
                     Fil-paragrafu 1.86, it-tieni sentenza hi sostitwita b’dan li ġej:
                     “Jekk, min-naħa l-oħra, il-bidwi jikri magni mingħajr operaturi jew b’xi wħud biss mill-operaturi meħtieġa, bir-riżultat li hu/hi jkompli/tkompli jwettaq/twettaq l-attività nnifisha, bl-għajnuna tal-magni, din l-attività taqa’ taħt id-Diviżjoni 77 ta’ NACE Rev. 2.”
                  
               
                     (21)
                  
                  
                     Il-paragrafu 1.89 huwa sostitwit b’dan li ġej:
                     
                                 “1.89.
                              
                              
                                 It-trobbija ta’ l-annimali li ssir fl-irziezet għal remunerazzjoni (id-dispożizzjoni tar-raba’ għat-trobbija ta’ l-annimali) hi xogħol kuntrattwali agrikolu peress li hi parti mill-proċess ta’ produzzjoni agrikola. Din l-intestatura, madankollu, ma tinkludix it-trobbija u l-kura privati taż-żwiemel ta’ l-irkib, peress li dawn l-attivitajiet ma jikkostitwixxux il-produzzjoni ta’ oġġetti iżda servizz ġenwin fi ħdan it-tifsira ta’ l-ESA 95 (taqsima R ta’ NACE Rev. 2).”
                              
                           
               
                     (22)
                  
                  
                     It-titolu tal-punt (d) tal-paragrafu 1.92 qed jiġi sostitwit b’dan li ġej:
                     “(d)   Grupp 01.7: Kaċċa, insib u attivitajiet ta’ servizzi relatati”
                  
               
                     (23)
                  
                  
                     Il-paragrafu 1.92 huwa sostitwit b’dan li ġej:
                     
                                 “1.92.
                              
                              
                                 Il-grupp ta’ attivitajiet jinkludi l-attivitajiet li ġejjin: (i) il-kaċċa u l-insib fuq bażi kummerċjali; (ii) it-teħid ta’ annimali (mejtin jew ħajjin) għall-ikel, fer jew ġilda, jew għall-użu fir-riċerka, fiż-żoos jew bħala annimali domestiċi; (iii) il-produzzjoni ta’ ġlud tal-fer jew ġlud ta’ rettili jew għasafar minn attivitajiet ta’ kaċċa jew insib. Ta’ min jinnota li l-produzzjoni ta’ ġlud minn biċċeriji u l-kaċċa mwettqa bħala attività ta’ sport jew rikreazzjoni mhumiex inklużi bħala attivitajiet karatteristiċi ta’ l-industrija agrikola. Barra minn hekk, il-grupp tal-‘kaċċa’ ma jinkludix it-tgħammir ta’ selvaġġina fl-irziezet, li għandu jiġi rreġistrat taħt klassi 01.49 ‘Trobbija ta’ annimali oħra’.”
                              
                           
               
                     (24)
                  
                  
                     Fil-paragrafu 1.93, l-ekwazzjoni għal “Industrija agrikola tal-KEA” qed tiġi sostitwita b’dan li ġej:
                     
                                 “Industrija agrikola tal-KEA
                              
                              
                                 
                                             =
                                          
                                          
                                             Fergħa agrikola tal-KN (kontabilità nazzjonali)
                                          
                                       
                                             –
                                          
                                          
                                             Unitajiet impenjati fil-produzzjoni taż-żrieragħ (għal riċerka jew ċertifikazzjoni)
                                          
                                       
                                             –
                                          
                                          
                                             Produzzjoni ta’ unitajiet li jipprovdu servizzi agrikoli assoċjati għajr xogħol kuntrattwali agrikolu (eż. it-tħaddim ta’ sistemi ta’ irrigazzjoni)
                                          
                                       
                                             –
                                          
                                          
                                             Unitajiet li għalihom l-attività agrikola tirrappreżenta biss attività ta’ divertiment
                                          
                                       
                                             +
                                          
                                          
                                             Attivitajiet agrikoli ta’ unitajiet li l-attività prinċipali tagħhom mhijiex agrikola (cr. 1.18)”
                                          
                                       
                           
               
                     (25)
                  
                  
                     L-ewwel subparagrafu tal-paragrafu 2.055 huwa sostitwit b’dan li ġej:
                     
                                 “1.
                              
                              
                                 Iż-żewġ attivitajiet eżerċitati għandhom jaqgħu taħt livelli b’erba’ ċifri differenti ta’ NACE Rev. 2 (Diviżjoni 01: Produzzjoni ta’ għelejjel u annimali, kaċċa u attivitajiet ta’ servizzi relatati). L-applikazzjoni ta’ dan il-kriterju għalhekk jeskludi, per eżempju, il-valutazzjoni taż-żrieragħ prodotti u użati fl-istess azjenda għall-produzzjoni ta’ l-għelejjel (matul l-istess perjodu ta’ kontabilità);”
                              
                           
               
                     (26)
                  
                  
                     Fil-paragrafu 2.062, l-ewwel sentenza hi sostitwita b’dan li ġej:
                     “Prodotti agrikoli pproċessati mill-unità agrikola b’mod separabbli (jiġifieri li jwasslu għall-formazzjoni ta’ UTA lokali u mhux agrikola) u kkunsmati mill-familji tal-bdiewa huma rreġistrati fil-produzzjoni ta’ l-industrija tal-‘Manifattura’ (taqsima Ċ ta’ NACE Rev. 2), bħala l-konsum finali tagħhom.”
                  
               
                     (27)
                  
                  
                     Il-paragrafu 2.063 huwa sostitwit b’dan li ġej:
                     
                                 “2.063.
                              
                              
                                 Il-valur tal-kera attribwit ta’ l-unità tad-djar okkupati mis-sidien mhuwiex irreġistrat hawn iżda fil-fergħa ‘Kiri u operazzjoni ta’ proprjetà immobbli ta’ l-individwu jew mikrija lill-individwu’ individwu’ (Klassi 68.20 ta’ NACE Rev. 2). Il-kiri ta’ akkomodazzjoni hija attività mhux agrikola li dejjem titqies bħala separabbli mill-attività agrikola.”